Komunitná záhrada – ovocný sad

Tento projekt sa uskutočnil vďaka podpore Nadácie TIPSPORT.
Začiatkom leta vznikla myšlienka vytvorenia ovocného sadu na pozemku spoločnosti IKEA Industry Slovakia s.r.o., pobočka Majcichov. Na prvom stretnutí sa zúčastnili zástupcovia spoločnosti, starosta obce Majcichov a predseda Zväzu záhradkárov Majcichov. Všetci zúčastnení prejavili záujem a prisľúbili maximálne úsilie na premenenie krásnej myšlienky na realitu. Postupne došlo k uprataniu, pokoseniu  a čiastočnej úprave pozemku. Obec Majcichov podala žiadosť o dotáciu z Nadácie TIPSPORT. Žiadosť nám bola schválená s výškou dotácie 2000,00 EUR na nákup stromčekov – jablone, hrušky, slivky, liesky a moruše, ochranného pletiva a ochranných kolov. V mesiaci november prebehli všetky potrebné práce. Zamestnanci spoločnosti FROLKOVIČ s.r.o. pripravili jamy na výsadbu stromčekov a v sobotu 25.11.2023 za účasti 45 nadšencov z radov zamestnancov spoločnosti IKEA Industry Slovakia s.r.o., zamestnancov obecného úradu, členov Zväzu záhradkárov Majcichov a dobrovoľníkov z radov občanov obce Majcichov prebehla výsadba ovocného sadu. Po ukončení výsadby bolo pre účastníkov pripravené príjemné občerstvenie, ktoré zabezpečila spoločnosť IKEA Industry Slovakia s.r.o., pobočka Majcichov.
Našim cieľom bolo spoločnými silami vytvoriť miesto, kde sa spojí na jednej strane povinnosť starania sa o ovocný sad a na druhej strane miesto, z ktorého ľudia budú mať úžitok či už v podobe úrody, ale aj miesto kde sa budú ľudia stretávať, kde sa budú radi vracať a kde budeme aj našej mladšej generácii prezentovať to čo nás naučili naši predkovia a týmto vytvoríme kladný vzťah našich detí k prírode a starostlivosti o ňu, ktorý sa nám v prvej fáze podarilo naplniť a teraz je už na nás ako sa bude ovocnému sadu dariť.
Ďakujeme všetkým, ktorí podali pomocnú ruku k premene myšlienky na realitu a veríme, že aj v budúcnosti spoločne zabezpečíme starostlivosť o ovocný sad.

